Template:2011FR/appeal-jimmy-sidebar/roa-tara

Ije sonde 'nu volundarije.

Nisciune me paje p'a fatije mèje sus a Uicchipèdie, e 'u stesse fatte vale pe' totte le migliaie de otre crestiáne volundarije. Quanne hagghie funnate Uicchipèdie, hagghie potute ccu 'a pòte crejà cumme 'na suggetate commerciale, sckaffanne jindre 'nu picche de pubblecetate, me hagghie scacchiate ccu fàce quacchecose de deverse.

'U commerce ète 'na cose bbuène. 'A pubblecetate non g'ète 'u male. Sule, non ge tène niciune spazie aqquè. No sus a Uicchipèdie.

Uicchipèdie ète quaccose de speciale. Ète cumme 'na bibblioteche o 'nu parche pubbleche. Ète cumme 'nu tembie p'u cervièdde. Ète 'nu puèste jndre cui putìme scè a ccu penze, ccu 'mbare, ccu condivide 'u sapere nuèstre ccu otre. Ète 'n'ivenzione umane uneche, 'a prime jndr'ô genere suve. Ète 'nu pruggette umanetarije, fatte ccu danne 'na 'ngeclopedije lìbbere e gratuite a ogne singole crestiáne d'u munne.

A ogne singole crestiáne.

Ce ogneddune de le 400 miglione de utinde de Uicchipèdie donasse 5 dollare, avìmme a tenè 100 vôte 'a somme de ternise de cui tenìme abbesogne. Sime 'na piccele organizzazione e ije hagghie fatijate duramènde, anne nnande anne, pa' mandenerle accussì. Nuje ce concendrame sule sus 'a missione nuèstre, le stuedcarije le lassame ccu fàce a lle otre.

Pe' fàce quiste senze ccu ause 'a pubblecetate, tenìme abbesogne de vuje. Vuje mandenete 'n'vite quiste sogne. Vuje avìte ccrejète Uicchipèdie. Vuje credete jndr'â lle 'mbortanze ccu tenè 'nu puèste addò reflettere cu calme e ccu 'mbare.

Quiste anne, pe' favore, pigghie 'n'considerazione 'a possebiletate ccu fàce 'na piccele donazione, pe' quanne puè o pe' quanne vuè, ccu protegge e ccu sostene Uicchipèdie.

Grazzie,

Jimmy Wales Funnatore de Uicchipèdie